Vilniaus licėjus

Vilniaus licėjus (anksčiau Vilniaus tiksliųjų, gamtos ir technikos mokslų licėjus (realinė gimnazija)) – Lietuvos dieninė, savarankiško mokymosi bendrojo lavinimo mokykla, esanti Vilniuje, Širvintų g. 82, vykdanti pagrindinio, vidurinio ir tarptautinio bakalaureato programas lietuvių kalba ir anglų kalba. Įstaigos kodas 9122122.

Istorija 

1990 m. gimė naujos mokyklos gabiems vaikams idėja, kurią buvo pabandyta realizuoti Moksleivių kūrybos ir politechninio mokymo centre. Idėjos sumanytojai direktorius Jevgenijus Abramovas ir pavaduotoja Birutė Bartaškaitė, tuo metu kuravęs informatiką Giedrius Zlatkus į dešimtąją klasę pakvietė tiksliaisiais ir gamtos mokslais besidominčius mokinius. Be stojamųjų egzaminų, tik po asmeninio pokalbio ir atsižvelgiant į 9 klasės baigimo pažymius, buvo sukomplektuotos trys nedidelės klasės (stojamieji egzaminai prasidėjo nuo 1991 m.). Taip pat direktoriaus iniciatyva licėjuje buvo įkurta ir viena klasė rusų kalba besimoktiems mokiniams. Tuometinis direktorius Giedrių Zlatkų paskyrė licėjaus klasių vadovu. Kaip tik tuo metu buvo įdiegta dauguma naujų mokymo metodų (pusmečio egzaminai, sumažintos klasės užsienio kalbų ir informatikos pamokose, mokytojų atlygio priedai ir pan.)

Tik 1992 m. licėjus tapo savarankiška nuo Moksleivių kūrybos ir politechninio mokymo centro nepriklausoma mokymo institucija. Tais pačiais metais licėjaus direktoriumi tapęs Viktoras Filipavičius tęsė pradėtus darbus ir toliau puoselėjo laisvą akademišką aplinką. Netrukus licėjaus bendruomenė ėmė siekti gimnazijos statuso. 1994 m. V. Filipavičiui pasitraukus iš direktoriaus pareigų mokytojų kolektyvas naujuoju direktoriumi išrinko Saulių Jurkevičių. 1995 m. birželio mėn. Vilniaus miesto taryba priėmė sprendimą dėl patalpų, esančių Širvintų g. 82, skyrimo Vilniaus licėjui. Taigi licėjus įgijo savo namus ir rudenį pažymėjo savo penkerių metų jubiliejų.

2004 m. Vilniaus miesto savivaldybės taryba, atsižvelgdama į mokyklos prašymą ir Valstybinės lietuvių kalbos komisijos bei Lietuvos Respublikos švietimo ir mokslo ministerijos pritarimą, nusprendė Vilniaus tiksliųjų, gamtos ir technikos mokslų licėjų pavadinti Vilniaus licėjumi.

2007 m. pradžioje įkurta Licėjaus Alumni asociacija, vienijanti buvusius licėjaus moksleivius.

Direktoriai 

 1990 m. Giedrius Zlatkus;
 1992 m. Viktoras Filipavičius;
 1994 m. Saulius Jurkevičius.

Žymūs mokiniai 

 Eglė Bilevičiūtė, teisininkė
 Laimonas Markauskas, teisininkas
 Unė Kaunaitė, rašytoja
 Ignas Krupavičius, žurnalistas, TV laidų vedėjas
 Linas Kukuraitis, politikas, ministras
 Vaidotas Žala, lenktynininkas
 Miglė Anušauskaitė, rašytoja, menininkė.

Moksleivių prezidentai 

 Andrius Smaliukas: 1994–1995 m.;
 Ramūnas Kontrauskas: 1995–1996 m.;
 Giedrius Kadziauskas: 1996–1997 m.;
 Mikas Rimantas: 1997–1998 m.;
 Alminas Žaldokas: 1998–1999 m.;
 Justas Gavėnas: 1999–2000 m.;
 Tadas Jačiauskas: 2000–2001 m.;
 Asta Bareišaitė: 2001–2002 m.;
 Mykolas Kolyta: 2002–2003 m.;
 Rokas Ignotas: 2003–2004 m.;
 Paulius Mieželis: 2004–2005 m.;
 Linas Tranas: 2005–2006 m.;
 Gabrielius Glemža: 2006–2007 m.;
 Mantas Nemanis 2007–2008 m.;
 Ugnė Kleinauskaitė: 2008–2009 m.;
 Gytis Radzevičius: 2009–2010 m.;
 Povilas Barasa: 2010–2011 m.;
 Lukas Vaivuckas: 2011–2012 m.;
 Eidvilė Banionytė: 2012–2013 m., 2013–2014 m.;
 Gabrielė Makarevičiūtė: 2014–2015 m.
 Rugilė Bausytė: 2015–2016 m.
 Augustė Balzarytė: 2016–2017 m.
 Meida Pesliakaitė: 2017–2018 m.
 Kamilė Tuinaitė: 2018–2019 m.
 Akvilė Gelžinytė: 2019–2020 m.
 Faustas Popovas 2020–2021 m.
 Vija Turulytė 2021–2022 m.
 Ugnė Ubartaitė 2022-2023 m.

Nuorodos 
 Oficialus puslapis
 Licėjaus Alumni

Lietuvos licėjai
Licejus
Lietuvos gimnazijos